**Na konferencii Betón na Slovensku 2014-2018** **bolo udelené ocenenie za inovatívny prístup k návrhu a realizácii mostného objektu Dubná skala na diaľnici D1 Dubná skala – Turany**

Na konferencii Betón na Slovensku 2014-2018, ktorú organizoval slovenský národný komitét fib a ktorá sa konala v máji 2018 v Žiline, za účasti prezidenta asociácie fib (Fédération internationale du béton so sídlom v Laussane) pána Huga Corresa, spoločnosti DOPRAVOPROJEKT, a.s. spolu so spoločnosťou Váhostav-SK, a.s, bolo udelené ocenenie za inovatívny prístup k návrhu a realizácii mostného objektu Dubná skala na diaľnici D1 Dubná skala – Turany. Okrem toho spoločnosť DOPRAVOPROJEKT, a.s. a jej dvaja zamestnanci, Ing. Jaroslav Guoth a Ing. Zuzana Gimerská, boli ocenení za dlhodobú a významnú spoluprácu pamätnou medailou príležitosti 25. výročia založenia Slovenského národného komitétu fib.